Document ID: 32009R0899

Title and Content:
ΚΑΝΟΝΙΣΜΌΣ (ΕΚ) αριθ. 899/2009 ΤΗΣ ΕΠΙΤΡΟΠΉΣ της 25ης Σεπτεμβρίου 2009 για την τροποποίηση του κανονισμού (ΕΚ) αριθ. 1290/2008 σχετικά με την επωνυμία του κατόχου της άδειας κυκλοφορίας του παρασκευάσματος Lactobacillus rhamnosus (CNCM-I-3698) και Lactobacillus farciminis (CNCM-I-3699) (Sorbiflore) (Κείμενο που παρουσιάζει ενδιαφέρον για τον ΕΟΧ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 13 παράγραφος 3, Εκτιμώντας τα εξής: (1) Με τον κανονισμό (ΕΚ) αριθ. 1290/2008 της Επιτροπής (2) χορηγείται άδεια κυκλοφορίας στην Sorbial SAS για το παρασκεύασμα Lactobacillus rhamnosus (CNCM-I-3698) και Lactobacillus farciminis (CNCM-I-3699) (Sorbiflore) ως πρόσθετη ύλη στη διατροφή των ζώων. Το εν λόγω παρασκεύασμα ανήκει στην κατηγορία πρόσθετων υλών «ζωοτεχνικές πρόσθετες ύλες» και στη λειτουργική ομάδα «άλλες ζωοτεχνικές πρόσθετες ύλες». (2) Ο κανονισμός (ΕΚ) αριθ. 1831/2003 προβλέπει τη δυνατότητα τροποποίησης της άδειας κυκλοφορίας μιας πρόσθετης ύλης ύστερα από σχετικό αίτημα του κατόχου της άδειας και γνωμοδότηση της Ευρωπαϊκής Αρχής για την Ασφάλεια των Τροφίμων. Η Sorbial SAS υπέβαλε σχετικό αίτημα ζητώντας την αλλαγή της επωνυμίας του κατόχου της άδειας κυκλοφορίας από Sorbial SAS σε Danisco France SAS, όσον αφορά τον κανονισμό (ΕΚ) αριθ. 1290/2008. (3) Ο αιτών ισχυρίζεται ότι η Sorbial SAS μετατράπηκε σε Danisco France SAS από τις 18 Μαΐου 2009. Τα δικαιώματα εμπορίας της εν λόγω πρόσθετης ύλης βρίσκονται πλέον στην κατοχή της Danisco France SAS. Ο αιτών υπέβαλε τα κατάλληλα δικαιολογητικά για να στηρίξει τους ισχυρισμούς του. (4) Η προτεινόμενη τροποποίηση των όρων της άδειας κυκλοφορίας είναι καθαρά διοικητικής φύσης και δεν απαιτεί νέα αξιολόγηση της σχετικής πρόσθετης ύλης. Η Ευρωπαϊκή Αρχή για την Ασφάλεια των Τροφίμων ενημερώθηκε για την αίτηση. (5) Για να μπορέσει ο αιτών να εκμεταλλευθεί τα δικαιώματα εμπορίας που έχει με την επωνυμία Danisco France SAS, είναι αναγκαίο να τροποποιηθούν οι όροι των αδειών κυκλοφορίας. (6) Ως εκ τούτου, ο κανονισμός (ΕΚ) αριθ. 1290/2008 πρέπει να τροποποιηθεί αναλόγως. (7) Είναι σκόπιμο να προβλεφθεί μεταβατική περίοδος για την εξάντληση των αποθεμάτων που υπάρχουν. (8) Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Στη στήλη 2 του παραρτήματος του κανονισμού (ΕΚ) αριθ. 1290/2008 η επωνυμία «Sorbial SAS» αντικαθίσταται από την επωνυμία «Danisco France SAS». Άρθρο 2 Τα υπάρχοντα αποθέματα που είναι σύμφωνα με τις ισχύουσες διατάξεις πριν από την έναρξη ισχύος του παρόντος κανονισμού μπορούν να εξακολουθήσουν να κυκλοφορούν στην αγορά και να χρησιμοποιούνται έως έξι μήνες μετά την εν λόγω ημερομηνία. Άρθρο 3 Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 25 Σεπτεμβρίου 2009.

Classification Labels:
105
1934
311

Label Descriptions:
{"105": "ΚΤΗΝΟΤΡΟΦΙΑ", "1934": "Πολιτική για την υγεία", "311": "ΥΓΕΙΑ"}

EuroVoc IDs (Original): 711
1277
2479
6052
1268

EuroVoc IDs (Expanded): 711
1277
2479
6052
1268

Dataset Source: meu

Split: train